CELEX: E2007J0001
Language: sl
Date: 2007-10-03 00:00:00
Title: Sodba Sodišča z dne 3. oktobra 2007 v zadevi E-1/07: Kazenski postopki proti A (Svoboda opravljanja storitev odvetnikov – Direktiva 77/249/EGS – Člen 7 EGP – Protokol 35 EGP – Načeli primarnosti in neposrednega učinka – Skladna razlaga)

24.1.2008   
            
            
               SL
            
            
               Uradni list Evropske unije
            
            
               C 17/13
            
         
      SODBA SODIŠČA
   
   z dne 3. oktobra 2007
   v zadevi E-1/07: Kazenski postopki proti A
   
      (Svoboda opravljanja storitev odvetnikov – Direktiva 77/249/EGS – Člen 7 EGP – Protokol 35 EGP – Načeli primarnosti in neposrednega učinka – Skladna razlaga)
   
   (2008/C 17/09)
   V zadevi E-1/07, kazenski postopki proti A, katere predmet je zahteva, ki jo je na sodišče vložilo Fürstliches Landgericht (deželno knežje sodišče), v zvezi z razlago pravil o svobodi opravljanja storitev v Evropskem gospodarskem prostoru (EGP) in predvsem razlago Direktive Sveta 77/249/EGS z dne 22. marca 1977 o učinkovitem uresničevanju svobode opravljanja storitev odvetnikov, je Sodišče v sestavi: Carl Baudenbacher, predsednik, Henrik Bull, sodnik, Thorgeir Örlygsson, sodnik poročevalec, dne 3. oktobra 2007 razglasilo sodbo, katere izrek se glasi:
   
               1.
            
            
               
                  Določba nacionalnega prava, v skladu s katero mora v sodnih postopkih v katerih stranko zastopa odvetnik ali zagovornik, odvetnik druge države EGP, ki opravlja storitve, vključiti nacionalnega odvetnika, da deluje v povezavi z njim ali njo, ne sodi v področje uporabe člena 5 Direktive Sveta 77/249/EGS o učinkovitem uresničevanju svobode opravljanja storitev odvetnikov, navedenega v točki 2 Priloge VII EGP, in ni v skladu s členom 36(1) EGP in Direktivo, ko zahteva imenovanje nacionalnega odvetnika v zadevah, kjer zastopanje po odvetniku ni obvezno.
               
            
         
               2.
            
            
               
                  Sporazum EGP ne zahteva, da je določba direktive, ki je postala del Sporazuma EGP, neposredno uporabna in nadvlada nad nacionalnim pravilom s katerim zadevno pravilo EGP ni bilo pravilno preneseno v nacionalno pravo.